Dit is die Engelse pers wat my die afgelope maand of wat aan die dink gesit het oor die hele begrip van relatiwiteit. Die laaste paar weke kan jy mos nie ‘n koerant oopmaak nie, of jy sien een of ander berig oor ‘n aansitterige Tony Blair se laaste dae as Engelse premier en die norse Gordon Brown wat hom in alle waarskynlikheid gaan opvolg. Of dalk David Cameron, ‘n japsnoet met rooi wangetjies, as die Tories hulle sin kry.
Fantastiese nuus, as jy my vra. Nou sal niemand in Suid-Afrika ooit weer Vigs kry nie, want die president sê dat jy net moet stort om die probleem te bekamp. En die president se woord is mos wet, nie waar nie?